OpenLLM-France/wikimedia huggingface dataset:
# Dama

* No s'ha de confondre amb damà.
«Dama» té aquests significats:
* Dama (escacs), peça més potent dels escacs i de les dames
* Dama (gènere), gènere de cérvols
* Dama (llengua), llengua gairebé extinta, de la que s'ha trobat un petit grup de 50 parlants a la subdivisió de Rey-Bouba, a la província del Nord (Camerun)
* Damà, mamífer de l'ordre Hyracoidea
* Primera dama, esposa del president o primer ministre d'alguns estats
* Dama, títol nobiliari assimilable al senyor masculí
* Dama d'honor, dona que acompanyava una princesa, modernament la que acompanya la reina de bellesa o la núvia al seu casament
* Escultures:
** Dama d'Elx, escultura molt antiga trobada al jaciment arqueològic de l'Alcúdia
** Dama d'Eivissa, figura d'argila del segle iii aC
** Dama d'Auxerre, escultura de l'antiga Grècia
** Dama de Cabdet, bust femení tallat en pedra pertanyent a l'art iber datada al voltant del segle iv aC
** Dama de Guardamar o Dama de Cabeço Soler, escultura molt antiga trobada al jaciment arqueològic de Cabeço Soler
* Toponímia:
** Roca de la Dama, Pallars Jussà
** El cul de la Dama, Ripollès
* Miscel·lània:
** La dama de piques (Txaikovski), òpera de Txaikovski
# Artashumara

Artashshumara o Artaššumara, (Ar-ta-aš-šu-ma-ra) va ser el fill gran i hereu de Shuttarna II de Mitanni.
A la mort del seu pare l'havia de succeir però al cap de molt poc va morir assassinat per un tal Ud-hi o Uthi, un general o un cortesà; se suposa que aquest Uthi volia regnar en nom d'un rei menor d'edat i que per això va proclamar rei al germà petit de l'assassinat Tushratta.

## Referències

* ↑ Bryce, Trevor. Hititas: historia de los guerreros de Anatolia. Córdoba: Almuzara, 2021, p. 116. ISBN 9788418578854.
# Brzezina

Brzezina (en polonès, el bosc de bedolls) és una pel·lícula dramàtica polonesa de 1970 dirigida per Andrzej Wajda basada en una novel·la de Jarosław Iwaszkiewicz.

## Argument

En un petit poble de Polònia, Boleslaw viu sol amb la seva filla petita des de la mort de la seva dona en una casa enmig del bosc, desesperat. Stanislaw, el germà de Boleslaw, un dandi alegre i simpàtic, arriba al poble, on arriba a posar fi als seus dies, patint una tisi en fase terminal. Aquest últim, sabent que estava condemnat, va decidit a gaudir de la vida fins al final.

## Repartiment

* Olgierd Łukaszewicz - Stanislaw
* Daniel Olbrychski - Boleslaw
* Emilia Krakowska - Malina
* Marek Perepeczko - Michal
* Elzbieta Zolek - Ola
* Danuta Wodyńska - Katarzyna

## Distincions

La pel·lícula fou presentada a la Quinzena de Cineastes del 25è Festival Internacional de Cinema de Canes. Va participar al 7è Festival Internacional de Cinema de Moscou on Wajda va guanyar el Premi d'Or a la Direcció i Daniel Olbrychski va guanyar el premi al millor actor.

## Referències

* ↑ Brzezina al Lexikon des internationalen Films
* ↑ Édition 1972, site officiel de la Quinzaine des réalisateurs.
* ↑ «7th Moscow International Film Festival (1971)». MIFF. Arxivat de l'original el 2014-04-03. [Consulta: 22 desembre 2012].

## Enllaços externs

* Brzezina a YouTube
# Ammolabrus dicrus

Ammolabrus dicrus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 9,4 cm de longitud total.

## Distribució geogràfica

Es troba a les Illes Hawaii.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E. & B. A. Carlson. 1997. Ammolabrus dicrus, a new genus and species of labrid fish from the Hawaiian Islands. Pac. Sci. v. 51 (no. 1): 29-35.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Llei de reciprocitat quadràtica

En teoria de nombres, la llei de reciprocitat quadràtica és un teorema d'aritmètica modular que dona condicions de resolubilitat d'equacions quadràtiques mòdul nombres primers. Hi ha diversos enunciats equivalents, que consisteixen en dos «complements» i la llei de reciprocitat:
Siguin p i q dos nombres primers diferents, imparells i positius. Aleshores
(Complement 1)
    x² ≡ −1 (mod p) és resoluble si i només si p ≡ 1 (mod 4).
(Complement 2)
    x² ≡ 2 (mod p) és resoluble si i només si p ≡ ±1 (mod 8).
(Reciprocitat quadràtica)
Sigui q$^*$ = ±q, on el signe és positiu si q ≡ 1 (mod 4) i negatiu si q ≡ −1 (mod 4). (I.e. |q$^*$| = q i q$^*$≡ 1 (mod 4).) Aleshores
    x² ≡ p (mod q) és resoluble si i només si x² ≡ q$^*$ (mod p) és resoluble.
Tot i que la llei indica quan una equació quadràtica té solució mòdul un nombre primer, no proporciona cap ajuda per trobar la solució.
Aquest teorema fou conjecturat per Euler i Legendre i demostrat per Gauss.

## Referències

* ↑ «Llei de reciprocitat quadràtica». Gran Enciclopèdia Catalana. Barcelona: Grup Enciclopèdia Catalana.
* ↑ Bàyer i Isant, P. «Variae observationes circa series infinitas. En el 2n centenari de la mort de Leonhard Euler"». Institut d'Estudis Catalans.
# Dendropsophus yaracuyanus

Dendropsophus yaracuyanus és una espècie de granota que viu a Veneçuela.
Està amenaçada d'extinció per la pèrdua del seu hàbitat natural.

## Referències

* Mijares, A., Manzanilla, J. & La Marca, E. 2004. Dendropsophus yaracuyanus. Llista Vermella d'Espècies Amenaçades de la UICN 2006. Consulta: 11 de gener de 2008.
# Deux Lions au soleil

Deux Lions au soleil és una pel·lícula francesa dirigida per Claude Faraldo, estrenada l'octubre de 1980.

## Sinopsi

Després d'una avaria de cotxe a la tornada de les vacances, Paul i René, dos homes de quaranta anys cansats de les seves il·lusions perdudes, decideixen convertir-se en lleons i marxar cap al sol. Negant-se a partir d'ara a treballar a la fàbrica, al metro, a la rutina, viuran petites estafes i trobaran l'amor amb el gir de la seva aventura.

## Repartiment

* Jean-François Stévenin: Paul
* Jean-Pierre Sentier: René
* Catherine Lachens: Babette
* Jean-Pierre Tailhade: el torner
* Martine Sarcey: la dona del parc
* Michel Robin: l'home del parc
* Valérie Kling: Mireille
* Alain Doutey: El director del banc
* Jeanne Herviale: la patrona
* Nathalie Jadot: la filla de René
* Guilhaine Dubos: Babette, filla de René
* Mario D'Alba: un amic
* Dominique Bonnaud: el cambrer del motel
* Georges Trillat: el marit de Mireille

## Recepció crítica

* Jean-Luc Douin al diari Le Monde :
| « | Deux Lions au soleil passa del fart al realisme social desesperat. Detectem una tendresa en aquesta vagabunderia entre dos proles homosexuals que decideixen deixar de treballar i viure el seu desencant sense agressivitat, descobrint que l'estafa no val més que la misèria. | » |

## Referències

* ↑ Deux lions au soleil, Enciclopèdia Larousse
* ↑ " DEUX LIONS AU SOLEIL " de Claude Faraldo Changer de vie, Le Monde, 7 de novembre de 1980
# El mar

El mar és una novel·la escrita en català per Blai Bonet i publicada per primera vegada el 1958 a l'Editorial Aymà dins la col·lecció «El Club dels Novel·listes», germen de l'actual Club Editor. S'ha traduït al castellà, l'hongarès, el rus, el polonès, el romanès, el serbi, el francès, l'italià i l'anglès, en aquesta darrera llengua per part de Dalkey Archive, una editorial estatunidenca. L'obra parla d'uns mesos de la vida de dos joves, Manuel Tur i Andreu Ramallo, en un sanatori antituberculós de l'illa de Mallorca. El 2017, Club Editor en va publicar una nova edició augmentada amb capítols inèdits i un epíleg de Xavier Pla. El 2021 es va publicar una traducció de la novel·la a l'alemany.

## Anàlisi

Es tracta d'una obra que presenta una problemàtica de caràcter existencial, similar a l'obra d'Albert Camus.
| « | El mar és una obra bastida sobre un material bàsicament autobiogràfic —tot i les diferències, que el mateix Blai Bonet ha declarat, entre l'experiència pròpia i la que aquí s'observa—, que respon a unes intencions essencialment comunicatives. El món de dolor que es reflecteix als primers volums de poemes es correspon amb les experiències dels diferents personatges d'aquesta obra, els malalts tuberculosos d'un sanatori, que serveixen d'excusa per dur a terme el propòsit de denúncia | » |
| — Pere Rosselló. |||

## Premis i reconeixements

* 1956 - Premi Joanot Martorell

## Referències

* 1 2 Aliaga, Xavier. «"El mar": l'art de l'escriptura, l'art de l'edició», 19-02-2018. [Consulta: 26 febrer 2018].
* ↑ Joan Agut. Dins «Cultura», Avui, 12 de març 2001
* ↑ Eglau, Victoria. «Blai Bonet – Das Meer», 09-06-2021. [Consulta: 26 desembre 2023].
* ↑ Blai Bonet a lletra
* ↑ Pere Rosselló. Estudi introductori a Míster Evasió. València, Tres i Quatre, 1987
# Artasona

Artasona o Artasona de Cinca és una localitat al terme municipal de lo Grau, a la comarca del Somontano de Barbastre, a la província d'Osca (Aragó). Pertany al partit judicial de Barbastre. En 1845 s'incorporà junt amb Enate al municipi de lo Grau. L'any 2019 tenia una població empadronada de 48 persones.

## Notes

* ↑ «Consejo General de Procuradores de España». Arxivat de l'original el 2015-09-23. [Consulta: 23 març 2020].
* ↑ Consulta del padró continu de l'INE --> Aragón>Huesca22>Grado(EI)22115>Todas la entidades de población
# Brønshøj

Brønshøj forma part del districte Brønshøj-Husum de Copenhaguen, ciutat a la qual es va incorporar l'any 1901. Avui, Brønshøj consta principalment de zones residencials al voltant de la plaça de Brønshøj, l'església de Brønshøj i la Rytterskolen, escola per a nens del poble que data del 1723; i Tingbjerg. Al districte hi viuen més de 40.000 persones (2007).

## Història

El document més antic on es troba el nom de Brønshøj ("Brunshoga") prové d'una carta papal datada el 21 d'octubre de 1186. La carta del papa Urbà II confirma la propietat de l'arquebisbe Absalon sobre el poble. L'església es va construir aproximadament a la mateixa època.
Durant el setge de Copenhaguen (1658-1660), el poble i les seves terres es van transformar en un enorme campament militar fortificat, anomenat Carlstad a partir del nom del rei suec Carles X Gustau de Suècia, instigador de la campanya. A la zona encara es poden trobar restes de la fortificació, que acollia en el seu moment tantes persones com el mateix Copenhaguen. El museu Brønshøj ofereix una exposició sobre Carlstad.
A finals del segle XIX i principis del segle xx, els que eren assentaments rurals es van convertir en suburbis d'un Copenhaguen en ràpid creixement. El 1901, Brønshøj, juntament amb diversos pobles veïns, es va incorporar al municipi de Copenhaguen.
En l'actualitat, Brønshøj conté exemples destacats de diferents tipus de construccions daneses. Un cas el trobem en la cooperativa Enigheden, fundada el 1899 com a habitatge per als treballadors de la lleteria del mateix nom. A la dècada de 1950, els primers edificis de gran alçada a Dinamarca es van construir a Bellahøj.

## Referències

* ↑ Københavns kommune: Lokalhistorie
* ↑ Dansk Arkitekturcenter: Kanon

## Enllaços externs

* Brønshøj Museum Arxivat 2022-01-21 a Wayback Machine.
* Brønshøj-Husum Avis
# Antoni Perearnau i Pareto

Antoni Perearnau i Pareto (Barcelona, 1912 - Barcelona, 3 d'agost de 2006) fou un dirigent esportiu català, president de la Federació Catalana de Patinatge entre 1975 i 1982.
Des de 1928 practicà atletisme, natació, ciclisme, tennis, tennis de taula i patinatge, esport en el qual s'inicià a principis dels anys trenta en pistes de Barcelona com les de Maricel, Turó i la Salut. Acabada la Guerra Civil, entrà en el FC Barcelona (1940) com a responsable de la seva secció d'hoquei sobre herba i es posà al capdavant de la refundada secció d'hoquei sobre patins (1948-75), que ja havia existit la tem¬porada (1942-43). Fou el responsable de l'hoquei sobre patins blaugrana durant vint-i-set anys, en els quals la secció anà creixent fins a convertir-se en la primera del club en guanyar una Copa d'Europa (1973). Fou elegit president de la Federació Barcelonesa de Patinatge (1975-82), que feia les funcions de Federació Catalana de Patinatge, fins al 1982.

## Referències

* ↑ «Antoni Perearnau i Pareto». Enciclopèdia de l'esport català. Barcelona: Grup Enciclopèdia Catalana.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Dendroquiròtides

Els dendroquiròtides (Dendrochirotida) són un ordre d'equinoderms holoturioïdeus amb els tentacles molt ramificats i extensos usats per filtrar l'aliment. Posseeixen arbres respiratoris. Alguns presenten un anell calcari compost per nombroses peces petites o amb llargues extensions posteriors. Tenen musculatura per retreure l'introverte oral. La paret del cos pot estar endurit per la presència d'ossicles amples i aplanats. Viuen tant sobre fons durs com enterrats en sediments tous. La majoria de les espècies són d'aigües poc profundes.

## Taxonomia

Els dendroquiròtids inclouen 786 espècies repartides en 12 famílies, incloent-hi les tres famílies que abans integraven el desaparegut ordre Dactylochirotida:
* Família Cucumariidae Ludwig, 1894
* Família Cucumellidae Thandar & Arumugam, 2011
* Família Heterothyonidae Pawson, 1970
* Família Monilipsolidae Smith & Gallemí, 1991 †
* Família Paracucumidae Pawson & Fell, 1965
* Família Phyllophoridae Östergren, 1907
* Família Placothuriidae Pawson & Fell, 1965
* Família Psolidae Burmeister, 1837
* Família Rhopalodinidae Théel, 1886
* Família Sclerodactylidae Panning, 1949
* Família Vaneyellidae Pawson & Fell, 1965
* Família Ypsilothuriidae Heding, 1942

## Referències

* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species - Dendrochirotida». [Consulta: 4 juny 2020].
# Deux fois cinquante ans de cinéma français

Deux fois cinquante ans de cinéma français és un documental franco-britànico-suís dirigit per Jean-Luc Godard i Anne-Marie Miéville el 1995 per encàrrec de la televisió britànica.
Com el seu títol indica, aquest documental intenta relatar o més aviat evocar el primer segle del cinema francès.
En una primera part, en un hotel de gran luxe una mica fred i passat de moda, Godard es posa en escena ell mateix, en una conversa sense interrupcions, amb el president d'una associació encarregada d'organitzar la commemoració al voltant del primer segle del cinematògraf. O de la comercialització del cinematògraf.
En una segona part, el president de l'associació, coneix diferents personatges de l'hotel de gran luxe i intenta, en va, interrogar-los sobre la història del cinema. Comprova, amargament, que la història del cinema s'ha perdut i que grums i criats no tenen cap referència cultural...
En una tercera i última part, els autors presenten diferents obres essencials de la teoria cinematogràfica, a través d'un muntatge, molt prop de la (es) història (s) del cinema. Algunes fotografies s'uneixen harmoniosament a subtítols presentant cites d'autors i de cineastes (Bresson, etc.)
Escrit en relació directa, a la vegada estilística, visual i temàtica amb les Histoire(s) du cinema de Godard, aquesta pel·lícula, d'una narració més clara, no desproveïda d'humor, no ateny tanmateix el lirisme i la poesia incomparable de la gran epopeia visual i situacional.
# Artasires

Artasires és el nom dels següents personatges:
# Brønderslev

Brønderslev és una ciutat danesa de la península de Jutlàndia, a l'illa de Vendsyssel-Thy, és la capital del del municipi de Brønderslev que forma part de la regió de Nordjylland, ambdós creats l'1 de gener del 2007 com a part d'una reforma territorial. El primer de gener del 2009 tenia 11.927 habitants.
Brønderslev és a 21 quilòmetres de Hjørring, a 26 km d'Aalborg, la principal ciutat de la regió del nord de Jutlàndia i a 40 km de Frederikshavn.

## Història

Durant segles només va ser un poble, però el 1832 va començar a créixer gràcies a la construcció una nova carretera entre Hjørring i Aalborg. El 1871 es va inaugurar el ferrocarril entre la ciutat portuària Frederikshavn i Aalborg amb una estació a Brønderslev, i el desenvolupament va començar a guanyar més impuls a la ciutat amb la creació d'una foneria, una fàbrica de cervesa, una farmàcia, un hospital, una gran escola, etc. El 1843 es va crear el "Gran mercat de Brønderslev" que va servir per atraure nous residents a la ciutat. El 1921 va obtenir el títol de ciutat i es va convertir en un centre comercial i industrial a la zona.

## Referències

* ↑ BEF44: Folketal pr. 1. januar fordelt på byer

## Vegeu també

* Llista de ciutats de Dinamarca
# Ananies de Jerusalem

Ananies de Jerusalem (segle i) fou un cristià de la nova comunitat religiosa a Jerusalem. Estava casat amb Safira. Se'l cita a Fets 5:1-10.
En aquell temps els cristians donaven tots els seus béns a la comunitat per a l'extensió de l'obra de l'Evangeli i per repartir entre els membres segons les seves necessitats (Fets 4:35) i Ananies i Safira van acordar vendre un terreny i cedir el producte de la venda a la comunitat, però van decidir reservar-se una part dels diners. Això es va saber o quan Ananies va detreure una part del guany, Pere el va condemnar en públic per falsedat i hipocresia, ja que la seva acció violava el pacte que havien fet de tenir un fons comú. Pere li va recriminar públicament de mentir a Déu i ser culpable de pecat i va caure mort a l'acte (fets 5:1-11). A les tres hores l'esposa Safira (que va arribar sense saber que havia passat poc abans) va voler amagar igualment una part de la seva part i Pere la va tractar igual que al marit i ella també van caure morta a l'acte (fets 5:1-11)

## Referències

* Fets dels Apòstols
# Cinetata

Cinetata gradata és una espècie d'aranya araneomorfa de la subfamília Erigoninae, dins de la família Linyphiidae.
Fou descrit per primera vegada per J. Wunderlich l'any 1995
És l'únic membre del gènere monotípic Cinetata.

## Distribució

És un endemisme de Geòrgia.

## Referències

* ↑ Wunderlich, J. «Zur Taxonomie europäischer Gattungen der Zwergspinnen (Arachnida: Araneae: Linyphiidae: Erigoninae).». Beiträge zur Araneologie, vol. 4, 1994, 1995, pàg. 643–654.
* ↑ Platnick, 2011: The world spider catalog 12.0 (American Museum of Natural History).
* ↑ «Gen. Cinetata Wunderlich, 1995». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# Dandridge

Dandridge és una població dels Estats Units a l'estat de Tennessee. Segons el cens del 2000 tenia 2.078 habitants.

## Demografia

Segons el cens del 2000, Dandridge tenia 2.078 habitants, 749 habitatges, i 516 famílies. La densitat de població era de 150 habitants/km².
Dels 749 habitatges en un 27,9% hi vivien nens de menys de 18 anys, en un 54,7% hi vivien parelles casades, en un 11,5% dones solteres, i en un 31% no eren unitats familiars. En el 28,3% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,81.
Per edats la població es repartia de la següent manera: un 24% tenia menys de 18 anys, un 7,8% entre 18 i 24, un 26,3% entre 25 i 44, un 21,8% de 45 a 60 i un 20,2% 65 anys o més.
L'edat mediana era de 39 anys. Per cada 100 dones de 18 o més anys hi havia 87,4 homes.
La renda mediana per habitatge era de 34.167 $ i la renda mediana per família de 40.357 $. Els homes tenien una renda mediana de 31.667 $ mentre que les dones 21.176 $. La renda per capita de la població era de 19.753 $. Entorn del 9,4% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dandridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Dandridge». American Fact Finder. Oficina del Cens dels Estats Units, 12-01-2010.
# Eggert Ólafsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Eggert Ólafsson (Snæfellsnes, 1 de desembre de 1726 - 30 de maig de 1768) va ser un poeta, escriptor, naturalista i també explorador il·lustrat de Svefneyjum situat als fiords de Breiðafiörður. Rannveig, la seva germana, era l'esposa del reverend de Sauðlauksdalur, Björns Halldórssonar.

## Estudis, vida i publicacions

Eggert va estudiar ciències naturals a la Universitat de Copenhagen a més a més de formar-se en gramàtica, lleis, estudis clàssics i agricultura. Eggert va escriure sobre temes molt diversos i es considera la persona que va normativitzar l'ortografia de l'islandès, encara que les normes actuals són força diferents. A part, se'l considera la persona que va fer més per preservar la cultura islandesa, que ha patit un gran canvi des de llavors.
Eggert, juntament amb Bjarni Pálsson (que més tard va esdevenir el Director de la Salut d'Islàndia), va realitzar un viatge d'exploració pel voltant d'Islàndia, entre el 1752 i el 1757. Durant aquest viatge, van visitar un gran nombre de regions naturals, de les quals, quan van tornar, van proposar un seguit de millores en les infraestructures. Un hivern, es va asseure a Viðey amb Skúla Magnússon i, com mig segle abans, quan Árni Manússon havia estat a Skálholt entre els seus viatges pel país, va escriure, amb la seva dona, el llibre de viatges (ferðabók), que es va publicar en danès el 1772. El llibre de viatges, posteriorment serà traduït després a l'alemany el 1802, a l'anglès (per parts) el 1805, i a l'islandès, no veurà llum fins al 1943.

## Mort

Eggert va morir ofegat amb la seva dona Ingibjörgu Guðmundsdóttur el 1768 al Fiord de Breið, quan tornaven d'un viatge d'hivern.
L'últim cop que Eggert Ólafsson va anar a l'església Sauðlauksdalur abans d'emprendre el viatge, el 29 de maig de 1768, el reverend Björn Halldórsson li entonà una cançó de comiat que ell mateix havia escrit, heus-la aquí:
De l'ofegament del matrimoni Matthias Jochumsson va escriure una elegía en el seu honor, titulat "Eggert Ólafsson".

## Publicacions

* 1772 (publicat pòstumament): Ferðabók (el llibre de viatges) per Eggert Ólafsson i Bjarna Pálssonar.

## Fonts

Silja Aðalsteinsdóttir, 1993, llibre per llibre, Llengua i Cultura de Reykjavík, la impressió a partir del 2003.

## Enllaços externs

* El poema "Eggert Ólafsson" per Matthías Jochmusson Arxivat 2007-09-28 a Wayback Machine.
* El poema "Hestasæla" d'Eggert Ólafsson amb enllaços a altres poemes seus Arxivat 2007-09-28 a Wayback Machine.
# Santuyano (Bimenes)

Santuyano (oficialment Santuyano/San Julián des de 2005) és una parròquia i llogaret del conceyu asturià de Bimenes.
En els seus 11,82 km² habiten un total de 829 persones (INE Arxivat 2016-03-03 a Wayback Machine. 2011) repartides entre el més de mig centenar de poblacions que la conformen. La principal de totes elles és Martimporra, que és la capital del conceyu.
En aquesta parròquia nasqué el 1964 l'escriptor en asturià Xulio Vixil.

## Pobles i llogarets

L'Acebal, L'Agüeria, La Bonera, La Brañuca, Cantili Baxo, Cantili Riba, El Capellán, Carbayal, La Casa Riba, La Castañal, Castiillu, El Costru, Les Collaes, La Correoria, El Cuitu, L'Escobal, El Faíu, La Figar, La Fragua, El Gronxu, El Montiquín, El Perezal, El Praón, El Rebullu, La Riba, Ricóu, Rosuaria, La Rubiera, Samiguel, San Xulián, Tuenes, El Valle y Los Xugueros.
# CFS

CFS té els següents significats:
* Club de Futbol Sala, nom adoptat per diversos clubs de futbol sala
* Canadian Forces Station, estació de control de l'exèrcit canadenc
* Síndrome de fatiga crònica (del seu nom en anglès Chronic Fatigue Syndrome), malaltia rara